Tulikin kiireetön aamu\nTaisin eilen mainita ortodoksisen kummityttöni Liisa Loimalahden vanhemmille, että haaveilen Suuren Viikon lauantaina aikaisesta heräämisestä ja menosta Alapitkän tsasounalle Suuren lauantain liturgiaan.\nMattikin uhosi, että herää seitsemältä ja alkaa imuroida. Minä valmistelin häntä siihen, että haihdun yhdeksäksi liturgiaan ja palaan viimeistelemään siivouksen. Heräsimme kuitenkin kello 8.15 ja kun raotin silmiäni jouduin sanomaan, että hei, ei ole kello seitsemän - enää.\nMutta eilen oli mukavaa Loimalahdilla. Järjestelimme uusiksi vihreiden asiat. Antti on menossa kesän liittokokoukseen Jämsään. Kerroin, että Tarja Cronberg on kirjoittanut viimeisimmässä Vihreässä Langassa pragmaattisesta Nato-käsityksestään ja Euroopan yhteisestä puolustuksesta. Kun tulin kotiin, luin Maaseudun Tulevaisuudesta Juha Kuisman mainion maltillisen kolumnin Natosta. Harmi, etten ehitnyt saada Kuisman argumentteja eilen pöytään Nato-keskusteluumme.\nLisäksi pitkäperjantain kahvipöydässä hihitimme Ossi Martikaisen pappisuralle. Jotain lähtökohtaisen koomista siinä on. Meijerin kansalaiskokouksessakin oli esillä, että nyt sitä Lapinlahden ruhtinasta voi mennä kirkkoon kuuntelemaan.\nSurffailin netissä katsastamassa, missä olisi seuraava pieni pääsiäisjuhla. Pielavedellä Petrun kirkossa olisi huomenna kello 10 maallikkopalvelus.\nTänään tulikin kiireetön aamu. Aamukahvin jälkeen siirsin Turkin-kuvat koneelle ja ripustin yön aikana pyörineet pyykit. Tikkisen Hannelen kanssa katseltiin tekstarikommentaarein aamun Ykköstelkkarista dokumenttia Pääsiäissaarten patsaiden kävelyttämisestä. Ensin tuhisin kiukusta Matille, että eikö jenkeillä todellakaan ole muuta tekemistä kuin tutkia patsaiden logistiikkaa.\nOlinhan minä Pääsiäissaarten ekologisesta tuhosta lukenut jenkkiläiseltä Jared Diamondilta jostakin trilogian osasta. Koko tyyppi ei olisi teoksineen läpäissyt tajuntaani, ellei sitä olisi minulle tarjonnut luettavaksi edesmennyt kirjailija Matti Pulkkinen. Pulkkisen Romaanihenkilön kuoleman luen muuten toistamiseen, kunhan Hannele saa luettu Torgrim Eggenin mainion lämpöisen poliittisen satiirin Pärstäkertoimen.\nMutta patsaiden kävelyttämisen teknisen ratkaisun avaaminen avarsi sitä, mitä Pääsiäissaarilla todennäköisesti on tapahtunut. Kun koetti kovat ajat, ihmiset käyttivät luovan energian täysin turhien valtaa pönkittävien kuvapatsaiden valmistukseen sekä siirtämiseen rituaalipaikoille sen sijaan, että olisivat miettineet, miten saada saarelle takaisin loppuunsyödyt linnut.\nPääsiäissaarelaiset söivät ekosysteemistään kaikki linnut pois. Näin ei enää tullut yks kakkaa, kaks kakkaa -lannoitusta. Samoihin aikoihin muilta saarilta pääsivät ekosysteemiin rotat. Ne lisääntyivät vailla luontaista vihollista ja söivät saarilta palmujen siemenet.\nNäin saarelta loppuivat puut ja alkoi eroosio. Väestöä oli liikaa ja eri patsaita palvovat heimot tappoivat toisiaan. Lopulta saapuivat eurooppalaiset ja sinetöivät ekokatastrofin tarttuvilla taudeillaan.\nMatti pääsi sanomaan minulle, että siinäpä sen näkee, kun lähtee tekemään turhia jumalanpalvontamenoja sen sijaan, että tekisi jotain hyödyllistä ja perheen elatusta edistävää. Nyt voisin tyhjentää jo toiset pyykkikoneelliset ja aloittaa makuuateeljeen imuroinnnista. Matti meni kauppaan. Tytöt nukkuvat.


Naamiot, Halloween, pyhäinpäivä ja kekri — ILgron11\nNaamiot, Halloween, pyhäinpäivä ja kekri\n20.10.2016 20:32 Irja Laamanen\nMikä toi uhkaavat pellet Suomen maaperälle?\nKurpistsanaamiot, mutta muuttuuko Halloween\nSuomeen rantautui klovni-ilmiö. Lapsia ja aikuisia ovat säikäytelleet naamioituneet ihmiset. Tämän ilmiön pelätään voimistuvan Halloweenin lähestyessä. Mistä kaikessa on kyse?\nKlovneilla on ollut pelotteluun sopivaa rekvisiittaa jopa moottorisaha ja pesäpallomaila. Normaalien ihmisten tekosilta järeiden välineiden käyttö ei vaikuta. Toki tähän vuodenaikaan on pakana-ajoista saakka liittynyt magiaa. Lähes samanaikaisesti on kolme juhlaa, mutta onko naamioasuisten esiintymisen takana jotain muutakin?\nPohjolassa elettiin vielä pakanuuden aikaa, kun paavi vuonna 835 asetti pyhäinpäiväksi marraskuun 1. päiväksi. Päivä on kristillinen pyhimysten, marttyyrien ja vainajien muistopäivä, nimeltään myös pyhäinmiestenpäivä. Sitä vietetään nyt loka-marraskuun taitteessa 31.10-6.11. .\nHalloweenia vietetään anglosaksisissa maissa pyhäinpäivän aattona lokakuun viimeisenä päivänä, mutta voidaan sitä viettää täällä kuten pyhäinpäivääkin. Samaan aikaa asettuvat myös kekri, juhlat. Lienevät jäämässä menneisyyteen.\nKekriä on juhlittu ainakin 1500-luvun puolivälistä lähtien kertoo Kustaa Vilkunan Vuotuinen ajantieto, mutta juhlan ajoituksen osalta tuo tieto näyttää väärälle. Kekrin uskotaan olevan perua pakana-ajoilta, ja Kekrinimisen olleen karjan suojelusjumala.\nKekrin nimi vaihteli paikkakunnittain Köyri, Keuri, Körri. Muitakin nimi löytyy.\nKelttien uskomusten mukaan tämän maailman ja yliluonnollisen maailman väliset rajat katosivat luonnon kuihtuessa ja kuollessa, silloin henget saattoivat yrittää houkutella ihmisiä tuonpuoleiseen. Sen vuoksi juhlan aikana poltettiin kokkotulia asutusten ympäristössä. Tulien uskottiin antavan suojaa henkien hyökkäyksiä vastaan. Näitä nykypellejä ei kyllä kokoilla torjuta.\nHaltijoita liitettiin aikanaan Kekriin. Kekrinä Karjalassa uskottiin, että valloillaan joitakin vuorokausia olleet kuolleet henget menivät lopulta takaisin hautoihinsa lepäämään. Eikä ollut ihan helppoa lapsilla, joita peloteltiin metsänhengillä.\nAjan myötä Kekrin luonne muuttui. Siitä tuli maatalouden työntekijöiden ja palvelijoiden muuttopäivän juhla. Se myös sulautui yhteen pyhäinmiesten päivän kanssa. Kekristä olivat rengit ja piiat viikon vapaalla ja monen työsopimukset ja työnantaja vaihtuivat.\nIsoisänikin vaihtoi useamman kerran kartanoa kekrin aikoihin. Vaihdokset ajoittuivat syyskuun lopulta, marraskuun alkuun, ehkä riippuen siitä minkälainen satovuosi oli ollut.\nSuomessa vietettävä Halloween ei ole alkuperäisen kelttien juhlan kaltainen, vaan amerikkalaistunut, materialisoitunut ja tullut kepposten ja pimeydessä valaisevien kurpitsanaamioiden juhlaksi Halloween herkkuineen. Halloweenina lapset voivat kiertää talosta taloon luurankoasuihin pukeutuneina. Onko uusi vaarallisemman oloinen ilmiö tullut Amerikasta.\nMonella kaupunkilaisella ei ole enää kiinnekohtaa maalle ja satokauteen. Maataloustuotteita voi ostaa ympäri vuoden. Lapsiperheissä ja kouluissa vietetään Halloweenia, jossa kaupallisuudella on merkittävä osa. Jokunen harva viettää kekriä, mutta pyhäinpäivä on tämän ajan juhlista voittaja, hartain, haudoilla vierailujen aikaa. Ehkä se sopii mielentilaamme ja vuodenaikaan kahta muuta paremmin. Tähän aikaan muistamme niitä, joita ei enää ole. Sytytämme kynttilöitä lisääntyvää pimeyttä valaisemaan. Tarvitseeko ihminen pimeyteen myös hiukan taianomaisuutta ja pelon tunteita. Silti koen lasten pelottelun äärettömän törkeäksi.\nElle Marketta Lazarov 21.10.2016 08:38\nEikö Suomessa ole tuollainen naamioituneena esiintyminen julkisella paikalla rangaistava teko.\nPikku kummitukset ymmärtää, mutta olisi kauhistuttavaa kohdata tuollainen pelle pesäpallomailan kanssa lenkkipolulla.\nKysymys on ihan vakavasta ilmiöstä.\nKiitos taas, hyvää historian tietoa.\nIrja Laamanen 21.10.2016 08:49\nIltalehti kertoi eilen pelleistä, aikuisiksi heidät luettiin. 12-vuotias lapsenlapseni oli saanut pelleuhkauksen ja hän on hyvin peloissaan. Asuu paikassa, jossa naapurit ovat etäällä. Matkaa päätielle, jossa kulkee bussi on noin 300 metriä. Nyt alkaa olla jo pimeys, eikä tie ole valaistu. Ei ole päätiekään, jossa bussi kulkee. Tällaista on vielä pääkaupunkiseudullakin. Tällainen pelleily on lapsille erittäin ahdistavaa.\nMurobb-sivuilla oli video pelleistä ja heidän kimppuunsa käyneistä ihmisistä. Tällaiselle pitää saada katko.\nJaakko Korpi-Anttila 21.10.2016 09:46\n→ 2/IR: ".. lapsenlapseni oli saanut pelleuhkauksen.."\nEräs moottoripyöräilyä harrastava ystäväni, uhkasi panna näitä pellejä turpaan, jos sattuvat kohdalle. Uskon, että tarkoitti vain kuvaannollisesti. Mutta kuten arvostamani esimieheni minulle aikoinaan totesi: ’sotilaskoulutusta on aina annettava, kun siihen tulee tilaisuus’.\nIrja Laamanen 21.10.2016 14:18 Vastaus kommenttiin #3\nPoliisi otti Espoossa pari pelleasuihin pukeutunutta kiinni. Uutisen mukaan olivat 15-vuotiaita. Siinä iässä nuoret miehet ovat jo aikuisen mittaisia. Olisiko niin, että muutkin olivat nuorisoa?\nPellestä tulee pelottelijana pelottava, joten hasuska, surullinen sirkushahmo menettää luonteensa tällaisten tempausten vuoksi. Toki enemmän kuvissa esiintyneet hahmot näyttivat luurankohahmoille kuin sirkuspelleille.\nDaniel Malinen 21.10.2016 21:15 Vastaus kommenttiin #4\nOlivatko pellejä vaiko pellejä, siinä vasta suomen kielinen pulma. Pelle kun tarkoittaa maskiin sonnustautunutta ilveilijää eli klovnia mutta samaten sillö voidaan tarkoittaa aivottomasti käyttäytyvää hölmöilevää ihmistä.\nIrja Laamanen 21.10.2016 21:20 Vastaus kommenttiin #6\nEivätköhän nämä pelleily ja aivottomuus yhdistyneet näiden klovnien käytöksessä. Ehkä nuorta ajattelemattomuutta ja massan perässä toimintaa.\nDaniel Malinen 21.10.2016 21:09\nKekri eli Köyri on 30.10.-1.11. vietettävä muinaissuomalainen sadonkorjuun ja uudenvuoden juhla. Kekri on ihan itämerensuomalaisten viettämä pakanajuhla vaikka kovasti koitetaan väittää muuta, mutta sitä ei voida kiustää että supisuomalainen kekei on sukua kelttiläiselle Shammai juhlalle. Ja jos ollaan tarkkoja niin kaikissa maanviljelyä harjoittaneissa kulttuureissa vietettiin syksyllä sadonkorjuujuhlaa joka oli universaali ilmiö. On höpö höpöä että juhla on lainautunut paikasta a paikkaan b jossa sitä ennen ei ole juhlittu mitään. Koska Kekrinä tämänpuoleisen ja tuonpuoleisen raja lisäksi hämärtyi, se on myös vainajien kunnioittamisen juhla. Niimpä ennenmuinoin juhlittiin kerralla kolmea eri asiaa. Kekriin tuli myös jossainvaiheessa Ruotsin kautta kekri- eli niin kutsuttu nuuttipukki perinne, jossa nuoret ja nuoret aikuiset kiertivät talosta taloon pelottelemassa ja keppostelemassa saadakseen palkkioksi kekriaterian tähteitä. Perinteen mukaan kun tultiin ovelle sanottiin "kekri tai kepponen" ja jollei muonitusta tullut uhattiin keppostella esimerkiksi kaatamalla uuni, viemällä lapset talosta tai soittettava lehmänkelloa inkkunan alla. Sana kekri onkin perua suomen kielen sanalle kekkerit. Itse aidon viettää kekriä sadonkorjuu juhlan merkeissä nauttien satokauden herkuista, mutta keppostelun jätän sikseen sillä harvassa talossa on nykyään sellaista uunia jonka voisi kepposena kaataa. Toisin sanoen poimin rusinat pullasta ja rajoitan juhlan syöminkeihin. Hauskat Kekrit ja makoisat kekkerit kullekkin.\nIrja Laamanen 21.10.2016 21:17\nTulipa sadosta mieleen viljat ja niiden siemenet. Raamatussa taisi olla tämän suuntaisesti: Jos vehnänjyvä ei putoa maahan ja kuole, se jää vain yhdeksi jyväksi, mutta jos se kuolee, se tuottaa runsaan sadon.” Kuolema siis liittyi myös satoon ja uuteen satokauteen, johon samalla kenties myös valmistauduttiin.\nOlen iloinen, että poliisi puuttuu kaikkiin klovniasuja käyttäviin ja pelotteleviin hahmoihin. Rikollista toimintaa. Näin kertoi tämän päivän Iltalehti.\nPienten pelottelulla voi olla pitkät ja pahat jäljet: Pellenä pelottelu on psykiatrian professori Hasse Karlssonin mukaan täysin edesvastuuton ilmiö. Varsinkin lasten pelottelulla voidaan saada aikaan pitkälle tulevaisuuteen kestävä pelkokierre. http://yle.fi/uutiset/3-9245213\nKiitos Daniel täydentävistä kekritiedoista.


Taisteleva Minna · Minna Canth ja naisasia · Minnan salonki\nMinna Canth ja naisasia\nMinna Canth (vas.), Elisabeth Stenius ja Selma Backman olivat osa niin sanottua Kuopion naisintelligenssia. Epävirallinen luku- ja kirjoituspiiri vaikutti tasa-arvon epäkohtien korjaamiseksi paitsi paikallisesti myös valtakunnallisesti.\n"Naiskysymys ei ole ainoastaan naiskysymys, se on ihmiskunnan kysymys."\nArtikkelin käsikirjoitusversio. Canthin artikkeli "Naiskysymyksestä" julkaistiin Valvoja-lehdessä vuonna 1884, mutta se on sisällöltään erilainen kuin tämä luonnos.\n"Vapautukoon nainen niistäkin harvoista siteistä, joilla hän tuohon mätäiseen yhteiskuntaan on kiinnitetty."\nAlkuperäinen artikkelikäsikirjoitus, joka julkaistiin Valvojassa 1885. Lehden toimitus irtisanoutui kirjoittajan mielipiteistä, jotka herättivätkin äänekästä keskustelua.\n"Parempaa en pyydä kuin panna kypsymättömän kykyni yhteiseen työhön, Teidän kanssanne."\nLucina Hagman, suomalaisen naisasialiikkeen voimahahmo ja Canthin ensimmäisen elämäkerran kirjoittaja, käsitteli kirjeessään yhteiskunnallisia uudistuksia.\n"Täällä Ilmajoella on syntynyt aate joidenkin yksityisten kesken, että ruvetaan toimittamaan sanomalehteä naisten keskuudessa."\nIlmajokelainen kauppias ja nuoriseura-aktiivi Maria Nikkola pyysi Minna Canthilta kirjoitusta perustettevaan uuteen sanomalehteen.\n"-- mitä naissivistykseen tulee, olemme ehdottomasti siinä kaikista pohjoismaista verrattomasti takapajulle jääneet."\nTätä mieltä Canth oli naisten koulutuksesta vuonna 1882. Esitelmän piti Hilda Asp Kuopion Suomalaisessa seurassa.\n"Toiselta puolen on avioliitollakin monen monet varjopuolet."\nMinna Canthin kirjoittama esitelmän käsikirjoitusluonnos, jonka otsikkona on "Wapaa rakkaus".\nAlma Åkermark, ruotsalainen naisasia-aktiivi, lähestyi Minna Canthia kirjeitse. Hän pyytää Canthia kirjoittamaan naisyhdistyksen lehteen "Framåt".\nOsoituksena työstään naisasian hyväksi International Council of Women kutsui Minna Canthin kansainväliseen naiskonferenssiin Washingtoniin vuonna 1888. Canth oli kutsusta mielissään, mutta ei edes harkinnut lähtevänsä pitkälle matkalle.\nVuonna 1892 Minna Canth kirjoitti kannanotossaan Kuopioon perustettavan Suomalaisen yhteiskoulun puolesta:\nSillä pysähtyminen koulun alalla samoin kuin muillakin aloilla on kieltämättä taantumisen merkki. Edistyminen on elämisen ehto.\nPysähtyminen millään elämän alalla ei ollut Minna Canthin mieleen. Hän otti niin lehtikirjoituksillaan kuin kaunokirjallisilla teksteilläänkin kantaa moniin yhteiskunnallisiin epäkohtiin ja vaati niihin tiukasti muutoksia.\nNäistä muutoksista keskeisinpänä olivat tyttöjen koulutukseen panostaminen, naisen aseman ja avioliittoinstituution epäkohtien korjaaminen ja sukupuolimoraalin kysymykset. Tavoitteena Canthilla oli naisten aseman parantaminen ja sukupuolten välisen tasa-arvon lisääminen.\nMerkittävä vaikuttamisen väylä oli niin sanottu Kuopion naisintelligenssi, johon Canth kuului. Hän oli tiiviisti yhteydessä myös pääkaupungin naisasianaisiin ja osallistui Helsingissä käydessään yhdistyksen kokouksiin, mutta tunsi olonsa ulkopuoliseksi tässä seurassa.\nMinna Canth oli terävä ja kärkkäästi kantaaottava kirjoittaja. Kaikkiaan Canth kirjoitti yli kahdeksankymmentä artikkelia, puhetta tai esitelmää. Perustipa Canth Kuopiossa oman lehdenkin, Vapaita aatteita, jossa esitteli kuopiolaisille lukijoilleen erityisesti tieteen uusimpia saavutuksia. Lehti joutui kuitenkin sensuurin silmätikuksi ja isoksi kasvaneen työmäärän takia Canth luopui sen toimittamisesta.


ADWARE/ELEX.muec poisto | Malware Center\nPublished on tammikuu 21, 2020 by Anthony Devis; Review rating: 2/5 ; ADWARE/ELEX.muec\nMitä voidaan sanoa, että ADWARE/ELEX.muec\nADWARE/ELEX.muec on, miten monia anti-virus apuohjelmia tunnistaa erityisesti generic adware-ohjelmia. Adware saastuttama tietokone osoittaa, että selaimen jatkuvasti häiriintyä mainoksia. Huolimatta siitä, mitä se voi tuntua, tämä ei ole liian vaarallista saastumista. Adware on enemmän ärsyttävää kuin haittaohjelmia, kuten on tullut selväksi pian. Näet, mitä me tarkoitamme, kun sinua alkaa huomaamatta suuri määrä mainoksia. Jos ainoa syy, miksi luet tätä, on poistaminen tietoja, selaa viimeisessä jaksossa saat ohjeita, miten poistaa ADWARE/ELEX.muec.\nJos ohjelma oli piilotettu, koska jotain käytännöllistä, olisit voinut asentanut sitä itse. Se on tärkeää tutkimus ennen niiden asentamista, jos haluat välttää roskaa. Kuitenkin, jos et muista tarkoituksella asentaa se, että se voi olla asennettu kautta freeware. Nimenomaista suostumusta ei ole välttämätöntä, jos ei-toivotut sovellus käyttää ohjelmiston niputtaminen asentaa. Sen pitäisi olla mainitsi, että monet niistä, kohteita on piilotettu, eli paljon käyttäjät päätyvät vahingossa asennat ne. Jos haluat tarkistaa, onko jotakin on lisätty, valitse Advanced (Custom) – asetukset. Paitsi että käyttäjät voivat nähdä, mitä tarjoukset ovat olleet kiinni näissä asetuksia, ne tulee myös deselectable. Jälkeen poistamalla kaikki kohteet, voit jatkaa asentaa sovelluksen.\nMitä ADWARE/ELEX.muec tehdä\nHaittaohjelmien poisto-ohjelmisto, kuten Kaspersky, ESET, Avast, Kaspersky, Norton ja Kaspersky käytön tunnistus nimi ADWARE/ELEX.muec geneeristen adware infektioita. Koska havaitseminen annettu nimi infektio on melko yleinen, emme voi kertoa, minkä tyyppinen adware sinulla on. Kuitenkin, ne ovat kaikki pohjimmiltaan sama, ja sinun adware jatkuvasti ohjaa sinut outoja web-sivuja ja näyttää mainoksia.\nHuolimatta siitä, että adware ei ole erityisen haitallista, se ei ole täysin vaaraton. Ne mainokset, jotka näkyvät näytössä voi johtaa sinut ilkeä sisältöä ja huijauksia. Jos haluat välttää haittaohjelmia, se on luultavasti parasta ohittaa kaikki mainokset, jotka näkyvät, kun selaat, kun virus on edelleen tietokoneen sisällä. Lisäksi saastuminen on tehdä yksilöllisiä mainoksia, ja tehdä, että adware trail sinua, kun selaat.\nSyy, miksi luet tätä voisi olla, että haittaohjelmien poisto-ohjelma ei pysty poistamalla ADWARE/ELEX.muec, huolimatta pysty tunnistamaan sitä. Se voi olla tarpeen voit poistaa ADWARE/ELEX.muec manuaalisesti, jos näin on. Siellä on ohjeet sijoittaa alle artikkeli niille, jotka eivät ole perehtynyt miten poistaa ohjelmiston. Voit myös toteuttaa eri anti-malware-apuohjelma poistaa ADWARE/ELEX.muec poistaminen. Havaitseminen voi myös olla vääriä positiivisia, mikä tarkoittaa, anti-malware-apuohjelma on tunnistaa vääriä uhka.\nADWARE/ELEX.muec poistaa asettaa arvopaperi pehmo.\nADWARE/ELEX.muec osoittaa kaupalliset ilmoitukset\nYhteinen ADWARE/ELEX.muec käyttäytymistä ja muita tekstin emplaining som info liittyvät käyttäytymistä\nIntegroi selaimen kautta ADWARE/ELEX.muec selainlaajennus\nADWARE/ELEX.muec suorittaa Windows OS-versiolla\nImuroi poistotyökalupoistaa ADWARE/ELEX.muec\nPoista Windows ADWARE/ELEX.muec\nPoista ADWARE/ELEX.muec alkaen Windows XP:\nPoista ADWARE/ELEX.muec alkaen Windows Vista tai Windows 7:\nPoista ADWARE/ELEX.muec alkaen Windows 8/8.1/10:\nPoista ADWARE/ELEX.muec Teidän Selaimet\nPoista ADWARE/ELEX.muec alkaen Internet Explorer\nPoista ADWARE/ELEX.muec Mozilla Firefox\nLopettaa ADWARE/ELEX.muec alkaen Chrome\n« ADWARE/RK.AT.1 poisto\nADWARE/ConvertAd.agw poisto »


Koiran lämmitettävä makuualusta, 40x30cm | Netrauta.fi\nKoiran lämmitettävä makuualusta, 40x30cm\nNäytä kaikki Holland-tuotteet\nNäytä kaikki Kissan pedit\n42,00 € 39,90 € Säästät: 2,10 €\nLämpiävä alusta tuo ihanaa, kotoisaa ja hoitavaa lämpöä lemmikille. Pedin kutsuvan lämpimänä pitävä alusta pehmeällä suojakankaalla on jokaisen vilukissan ja lämmöstä nauttivan lemmikin suosikki. Sen tuottama lämpö hellii mm. nivelvaivoista kärsivän tai ikääntyvän lemmikin niveliä.\nErinomainen lämmönlähde mm. ikääntyville, nivelvaivoista kärsiville, toipilaille (myös leikkauksen / rauhoituksen jälkeen) sekä pienille koiran- ja kissanpennuille viileissä sisätiloissa tai (auto)matkalla.\nMateriaalin tarkenne: Päällinen 95 % dacron, 5 % spandex\nSoveltuu: Koirille ja kissoille\nLämpövaihtoehdot: 39°C (sininen), 42°C (vihreä), 45°C (punainen). Lämpö valitaan helposti virtapainiketta painamalla, painikkeen väri muuttuu valitun lämpötilan mukaiseksi.\nPesu- ja käyttöohje: Käsinpesu 30°C. Varo kastelemasta USB-kaapelia (USB-kaapeli ei ole irrotettavissa). Käytä vain valvonnan alla. Mikäli tuote rikkoutuu tai jokin osa irtoaa, poista tuote välittömästi käytöstä. Leikkaa pesuohjeet sisältävä lappu tuotteesta ennen käyttöönottoa. Liitä lämmitysmaton USB-kaapeli varavirtalähteeseen tai vaihtovirtaan. Pidä virtapainiketta painettuna n. 3 sekuntia. Matto on nyt kytketty päälle 45°C asteeseen (punainen). Painamalla painiketta lyhyesti uudelleen, se muuttuu vihreäksi (42°C) ja jälleen kerran painamalla siniseksi (39°C). Sammuta matto pitämällä painiketta painettuna n. 3 sekuntia. Kun käytät varavirtalähdettä, virrankäyttö korkeimmalla asetuksella on 2000 mAh / h, joten 20000 mAhn powerbankilla lemmikkisi voi nauttia lämmöstä jopa 10 tuntia.\nKissanvuode, harmaa/musta, koko XL\nKissanpesä Rosewood Teddy, 38x38x40cm, ruskea\nKissanpesä Rosewood Teddy, 38x38x40cm, harmaa


Jeltsinin terveydentilasta huhumylly - MTVuutiset.fi\nJeltsinin terveydentilasta huhumylly\nJulkaistu 28.06.1996 12:33\nPresidentti Boris Jeltsin jäi tänään saapumatta tapaamiseen maanviljelijöiden valtuuskunnan kanssa Kremlissä. Hänen sijastaan valtuuskunnan tavannut pääministeri Viktor Tshernomyrdin sanoi, että kova vaalikampanjointi oli vienyt Jeltsiniltä äänen. Tshernomyrdin vakuutti, että Jeltsin voi hyvin eikä hänen terveydessään ole mitään vikaa.\nJeltsinin poisjäänti Kremlin tapaamisesta aiheutti heti huhumyllyn hänen terveydentilastaan. Mm. osakkeiden kurssit laskivat Venäjällä perjantaina rajusti. Jeltsinillä oli viime vuonna kaksi lievää sydänkohtausta. Hänen terveytensä vaikutti hyvältä presidentinvaalien ensimmäisen kierroksen kampanjan aikana.\nPääministerin mukaan viime päivien vaalikampanjointi on ollut erittäin stressaavaa Jeltsinille. Jeltsin torjui tänään myös kommunistien presidenttiehdokkaan Gennadi Zjuganovin ehdottaman televisiokeskustelun ennen presidentinvaalien toista kierrosta ensi viikolla.\nJeltsin sanoi uutistoimisto Interfaxille, ettei hänellä ole mitään keskusteltavaa Zjuganovin kanssa.\n-Minä tunnen hyvin nämä entiset ja nykyiset kommunistisen puolueen virkailijat. Puolueen hyvinsyötetyt kansankiihottajat eivät kiinnosta minua, Jeltsin sanoi haastattelussa, joka oli Interfaxin mukaan tehty perjantaina.\nJeltsin peruutti jo aiemmin osallistumisensa rikkaiden teollisuusmaiden G7-ryhmän kokoukseen, koska Venäjän presidentinvaalien toinen kierros pidetään ensi viikolla. Hän ei myöskään tehnyt suunnittelemaansa kampanjamatkaa maaseudulle.


Nimenhuuto - kommunikationskanal – Helsingfors Segelsällskap r.f.\nNimenhuuto – kommunikationskanal\nNimenhuuto on virallinen viestintäkanavamme. Ryhmään ilmoittautumisen jälkeen kaikki viestintä tapahtuu Nimenhuudon kautta. Emme lähetä sähköpostia tai muita viestejä. Nimenhuudosta näet yhdellä silmäyksellä viimeisimmät viestit ja ketkä ovat ilmoittautuneet mukaan ryhmäsi tapahtumiin.\nIlmoittautumisen jälkeen saat viikon sisällä sähköpostitse kutsun liittyä joukkueen Nimenhuutoon. Kirjoitathan siis ilmoittautumiskaavakkeeseen sellaisen sähköpostin mitä oikeasti luet. Sähköpostikutsun kautta pääset muokkaamaan profiiliasi ja lisäämään tietoja. Profiilissa kannattaa kiinnittää huomiota asetuksiin: saatko kaikista Nimenhuuto-viesteistä erikseen sähköposti-ilmoituksen, kuinka usein saat yhteenvedon viikon tapahtumista yms. Mikäli et ilmoittautumisen jälkeen saa kutsua Nimenhuutoon ota yhteyttä ryhmän valmentajaan tai koordinaattoriin.\nKeräämme Nimenhuudon kautta ilmoittautumiset joukkueen tapahtumiin. Esimerkiksi treenien suunnittelu on valmentajalle paljon helpompaa, kun tietää jo etukäteen, ketkä ovat tulossa paikalle. Ja auttaa se kummasti motivoimaan vanhempaakin kehäkettua liikkeelle, kun näkee kavereidenkin olevan tulossa illan harjoituksiin. Nimenhuutoa on jatkossa hyvä seurata viikoittain ja jokaiseen yksittäiseen treeniin ja tapahtumaan tulee myös ilmoittautua siellä erikseen.\nLisää Nimenhuudosta ja sen ominaisuuksista voit lukea täältä.\nFärjan: Havshamnstranden 6, +358 41 3182586


Posted by heidi at 20:44 4 comments:\nSaki-mopo, a photo by hitaatkiireet on Flickr.\nMe katsellaan mopoja. Tuo sana pitää sisällään kaikki moottoroidut kaksipyöräiset. Muutkin kulkupelit sekä työkoneet ovat kiinnostavia, mutta mopojen kohdalla olisi aina suotavaa pysähtyä ja tarkastaa, mistä löytyy kuskin penkki, mihin jalat pannaan, onko tilaa kyytiläiselle ja muuta sen sellaista. Joissain mopoissa on tuulilasi, toisissa sellaista ei ole. Yksi littakuminen skootteri on ollut koko kevään samassa parkissa, ja siitä puuttuvat jopa peilit.\nOlen oppinut tunnistamaan, miltä tyypillisimmillään näyttää Kawasaki, Trumppa tai Honda. Vespan ja Harrikan tiesin jo aiemmin. Pomppis tuntuu osaavan ne jo ainakin yhtä hyvin. Jos hyvin käy, saatan oppia tunnistamaan joitain automerkkejäkin tulevina vuosina. Näistä taidosta voi olla joskus hyötyä.\nTänää aamuna meidän vessassa:\nP: "Äiti, mitäs multa oikein puuttuukaan?"\nÄ: "En kyllä tiedä. Puuttuuko sulta housut?"\nP: "Ei puutukaan..!"\nÄ: "Kyllä nekin taitaa puuttua. Mutta mitähän sitten mahdat tarkoittaa?"\nP: "Onko pakoputkea?"\nÄ: "Tosiaan, ei taida olla pakoputkea!"\nP: "Ei ole pippelissä pakoputkea, ei ole pepussakaan pakoputkea!"\nPosted by heidi at 12:34 No comments:\nPosted by heidi at 20:52 No comments:\nUntitled, a photo by hitaatkiireet on Flickr.\nViime yön ampumavälikohtaus on koko ajan mielen perällä. Se tuntuu epäselvänä suruna ja voimattomuutena.\nSuruna ja voimattomuutena siitä, että täällä on jostain niin kova puute ja köyhyys, että pitää lähteä noin äärimmäisiin tekoihin. Niin, en tiedä, pitääkö, mutta kai pitää. Miksi kukaan sellaista muuten tekisi.\nSuruna ja voimattomuutena siitä, että en lainkaan tiedä, mihin konkreettisesti suuntaisin omat liikenevät voimavarani, jotta tuo puute ja köyhyys vähenisi. Omiin lapsiini kai, ja muihin, joiden näen tarvitsevan. Mutta onko muita keinoja? Ja osaanko pitää edes omistani huolta?\nJa ehkä myös hämmennyksenä siitä, saanko surra tässä tilanteessa, jossa koko välikohtaus vain hipaisee elämääni. Ihan kevyesti. Ja miksi tuo hipaisu on kuitenkin tarpeen ennen kuin tunne alkaa laajeta rinnassa?\nPosted by heidi at 22:51 No comments:\nLapsuuden tuoksut, a photo by hitaatkiireet on Flickr.\nTerho sitoi ilmapallon lapselle katseltavaksi. Tottuukohan tuo pian siihen, että nukkuessa ilmassa leijuu ilmapallon tuoksu?\nTänään oltiin ihan koko päivä ulkona. Aamulla lähdettiin kymmenen maissa ja äsken kahdeksan jälkeen tultiin kotiin. Ja kun ei suunnittele mitään koko päivän reissua, ei pakkaa puolta elämää mukaansa.\nPoika puhui kotimatkalla höperöitä. Kaikki vastaantulevat rakennukset olivat Kallion kirkkoja. Minä taltutin samalla kirkkojutulla nukkumaanmenokiukun. "Onko tämä yöpuku Kallion kirkko?" "Onko tuo iska tuossa Kallion kirkko?" Kerrankin osui höpsöttely tismalleen oikeaan hetkeen.\nTämä toinen katselee sylissäni kirjahyllyä, kuten hänellä on tapana. Tuleekohan hänestä innokas lukija? Rauhallinen ja keskittymiskykyinen hän ainakin on.\nPosted by heidi at 20:26 No comments:\nOnnenkantamoiset, a photo by hitaatkiireet on Flickr.\nKerran luin, kuinka eräs nainen sai tuttavansa lapsen mökkivieraakseen yön yli. Tämä nainen ei ollut saanut lasta toivestaan huolimatta. Saunan jälkeen hän oli asetellut pienelle vieraalleen valmiiksi puhtaan yöpuvun päälle puettavaksi. Hän mietti, mikä onni on saada auttaa sellainen lapselle joka päivä. Noita pieniä asioita hän ei ehkä koskaan saisi kokea osana omaa arkeaan.\nMuistin tuon kauniisti kirjoitetun tekstin, kun laitoin näitä yöpukuja valmiiksi eräänä iltana. Kuvan otettuani sain mennä saunaan hetkeksi ihan itsekseni. Tuntui ihan poikkeuksellisen onnekkaalta.\nEihän tuo yöpuvun pukeminen yleensä ole arjessa mikään kovin romanttinen hetki. Tuota eläinkuvioista pukiessa, lasta jahdatessa ja jalkaa lahkeeseen ängetessä täytyy hengitellä moneen kertaan syvään, jotta pysyisi tyynenä. Se on silti sellainen asia, joka kuuluu tähän hetkeen ja elämään ja pitää kiinni niissä.\nPosted by heidi at 13:23 4 comments:\nVilla-Valpuri, a photo by hitaatkiireet on Flickr.\nTein tällaiset villavaatteet vauvalle ennen hänen syntymäänsä. Takista tuli niin iso, että se mennee vielä syksyllä. Villahousut ovat oikeastaan vaippahousut, mutta en ole tullut niitä sellaisina käyttäneeksi. Aina on ollut jokin puuvillakerros niiden alla. Ja lanoliinikäsittelykin jäi tekemättä.\nPitäisiköhän nämä nyt pakata pois muuton alta? Tulee varmaan kylmä kesä, jos niin teen.\nHarmaa lanka on Novitan Faunaa, joka taisi olla ihan kelpo lanka kerran. Kirjavat ovat sitä samaa nimetöntä hahtuvalankaa kuin noissa Pomppumielen pöksyissä. Pomppis saa myös harmaan villatakin, kunhan jaksan tehdä sen valmiiksi. Jotenkin olen nyt jumittunut huppuun, vaikka muuten olisi valmista. En ole koskaan tainnut sellaista ennen neuloakaan, ja nyt arvelen, että improvisoiden menee pipariksi.\nPosted by heidi at 21:30 No comments:


Alusvaatteet | Secret Wardrobe\nOmistan enemmän rintaliivejä kuin sukkia. Tai kenkiä tai kenkiä ja laukkuja yhteensä. Tai oikeastaan alusvaatteita ylipäätään enemmän kuin mitään muuta vaatemuotoa tai asustetta. Jos kaikessa muussa olen karsinut, niin alusvaatteet ovat se omistuksen osa, joka on pysynyt määrällisesti aikalailla ennallaan. Käytän alusvaatteita joka päivä, kuten uskoakseni suuri osa meistä, ja alusvaatteet ovat itselle tärkeä osa … Lue lisää\nSyysmuodin ihanuus ei rajoitu vain siihen, mikä näkyy päällepäin. Nyt on nimittäin myymälöissä aivan erityisen kauniita alusvaatteita, niin mallien kuin värien puolesta. Tarjolla on pehmeää puuteria, kaunista viininpunaista ja selkeitä tummia sävyjä, kuten sinistä, graffitinharmaata ja luumua. Materiaaleista tiheän pitsin ohella ihastuttaa erityisesti sametti. Siihen nähden, kuinka paljon rakastan alusvaatteita, on suorastaan hassua, miten vähän niistä … Lue lisää


IPS 50 vuotta: Vastavirtaan uutisvuossa | Maailma.net\nIPS 50 vuotta: Vastavirtaan uutisvuossa\nJuhlavuottaan viettävä Inter Press Service perustettiin, jotta kehitysmaiden äänettömät saisivat äänensä kuuluville, kirjoittaa uutistoimiston pitkäaikainen johtaja Roberto Savio.\nRoberto Savio. (Kuva: IPS)\nRoberto Savio Suomen IPS 3.9.2014\n(IPS) -- Ylikansalliset uutistoimistot – AP, UPI, AFP ja Reuters – välittivät 92 prosenttia maailman uutisista vuonna 1964. Neuvostoliiton Tass ja muiden teollisuusmaiden uutistoimistot hallitsivat seitsemää prosenttia ja loppuosalle jäi yksi prosentti uutisvirroista.\nInter Press Service (IPS) tarvittiin, koska kaksi kolmasosaa ihmiskunnasta oli uutistuotannon ulkopuolella. Perustimme vuonna 1964 journalistien kansainvälisen voittoa tavoittelemattoman osuuskunnan. Jäsenistä 80 prosenttia piti olla kehitysmaista, ja vain he saivat raportoida niistä.\nHalusimme osoittaa vääräksi väitteen, jonka mukaan köyhissä maissa ei kyetä muuhun kuin kehnoon journalismiin.\nIPS erosi perinteisistä uutisjäteistä omistautumalla prosesseille tapahtumien sijasta. Halusimme antaa äänen äänettömille: ei vain köyhille valtioille, vaan syrjityille ryhmille, kuten naisille, alkuperäiskansoille ja ruohonjuuritasolle.\nAiheitamme olivat ihmisoikeudet, ympäristö, monikulttuurisuus, kansainvälinen sosiaalinen oikeudenmukaisuus ja globaali hallinto. Tätä konseptia ei ollut helppo saada ymmärretyksi tai hyväksytyksi.\nEpäluulot heräsivät aidan molemmilla puolilla. Kehitysmaissa ei ymmärretty, että emme sallineet valtion kontrolloivan uutisvälitystä. Teollisuusmaissa meidät leimattiin kolmannen maailman puhetorviksi. Sitoutumattomien maiden liikkeen uutispooli alkoi kuitenkin vuonna 1973 välittää juttujaan IPS:n verkon kautta.\nSamoihin aikoihin YK:ssa hyväksyttiin Uusi kansainvälinen talousjärjestys (Nieo). Näytti siltä, että kehitystä suosiva, demokraattinen ja taloudelliseen oikeudenmukaisuuteen perustuva globaali hallinto oli hahmollaan.\nLoppu tuli 1981, kun Yhdysvaltain presidentti Ronald Reagan ja Britannian pääministeri Margaret Thatcher päättivät tuhota monenkeskisen kehityksen ja sen mukana sosiaalisen oikeudenmukaisuuden. IPS:n kumppanimaita kehotettiin lopettamaan yhteistyö, ja enemmistö uusista uutistoimistoista sekä radio- ja tv-asemista katosi muutamassa vuodessa.\nTiedonvälitys annettiin markkinoiden hoitoon. IPS selvisi myllerryksestä, koska sillä oli myös yksityisiä media-asiakkaita. Lisäksi etsimme liittolaisia saman arvopohjan jakavilta tahoilta, kuten ihmisoikeus- ja ympäristöliikkeistä.\nYK alkoi 1990-luvulla järjestää maailmankonferensseja globaaleista teemoista. Ensimmäinen oli Rio de Janeiron ympäristökokous 1992. Rinnakkaiseen kansalaisjärjestötapaamiseen osallistui yli 20 000 henkeä. IPS aloitti Riossa tapahtumalehtensä TerraVivan tuottamisen raportoiden molemmista kokouksista. Perinne on jatkunut lukuisissa muissa YK-huippukokouksissa.\nTiedonvälitys on mullistunut 50 vuodessa. Internet antoi äänen sosiaaliselle medialle, ja perinteiset viestimet ovat pulassa. Olemme ensi kertaa siirtyneet informaation maailmasta kommunikaation maailmaan.\nKansainväliset suhteet ovat paljon muutakin kuin hallitusten välisiä, ja netti vahvistaa vastuullisuuden ja läpinäkyvyyden vaatimuksia, jotka ovat demokratian perusta.\nkehitysmedia Suomen IPS


Jo vuonna 2011 Tektronix esitteli MDO4000-skoopin, johon oli lisätty logiikka-analysaattori ja spektrianalysaattori. MDO3000-laite vie idean vielä pidemämälle, sillä mukaan on ahdettu myös digitaalinen monimittaria, aaltomuotogeneraattori ja protokolla-analysaattori.\nTektronixin mukaan MD03000-skooppi tuo kehittäjille merkittäviä kustannussäästöjä, kun tiimien ei tarvitse investoida erillislaitteisiin. Lisäksi yhdistelmälaite säästää tilaa laboratorioiden työpöydillä.\nKehittäjän kannalta etu on ehdottomasti se, ettei mistään tarvitse etsiä spektrianalysaattoria tai funktiogeneraattoria, kun ne löytyvät jo skoopin sisuksista. Käytettävyyttä helpottaa se, että kaikkia instrumentteja ohjataan samoilla kontrolleilla.\nMDO3000-sarjan hintaa Tektronix on laskemassa MDO4000:een verrattuna. Esimerkiksi Englannissa Farnell myy halvinta MDO3000-mallisa 2250 punnan hinnalla.\nLisätietoja MDO3000-skoopista löytyy Tektronixin verkkosivuilta.


Kemikaalivapaa kevätsiivous – katso vinkit! - Suomela - Jotta asuminen olisi mukavampaa\nHöyrypuhdistuslaitteilla voi puhdistaa monia kodin pintoja ilman pesuaineita. Ympäristöystävällisyyden lisäksi höyryllä puhdistavat laitteet poistavat tehokkaammin bakteereja kuin perinteiset puhdistusmenetelmät. Lue Gigantin ekologiset kevätsiivousvinkit!\nEkologisuus kasvattaa suosiotaan myös siivouksessa. Siinä missä ruoassa suositaan puhdasta ja terveellistä ravintoa, myös siivouksessa kemikaalivapaa trendi on nousussa.\n– Höyrypuhdistuslaitteet ovat nopeimmin kasvava tuoteryhmä Euroopassa ja ne ovat suosittuja myös Suomessa. Täysin kemikaaleitta puhdistavien höyrylaitteiden kysyntä kasvaa tasaisesti, kertoo Gigantin tuotepäällikkö Antti Pakarinen.\nSiivouksessa perinteisesti käytettävät kemikaalit kuormittavat ympäristöä ja ne saattavat päätyä myös elimistöön.\n– Höyrypuhdistuslaitteet ovat erinomainen valinta allergikoille ja astmaatikoille, lapsiperheille sekä ympäristöstä huolehtiville, Pakarinen neuvoo.\nHöyrypuhdistuslaitteet ovat ympäristöystävällisyydestä huolimatta tehokkaita: ne poistavat enemmän bakteereja kuin perinteiset puhdistusmenetelmät. Useiden laitevalmistajien mukaan jopa 99,9 % bakteereista poistuu siivotessa höyryllä.\n– Ennen höyryllä puhdistavat laitteet olivat yleisempiä teollisessa käytössä, nyt kotitalouksiin suunnattuja versioita on saatavilla laaja valikoima. Kotitalouksiin suunnatut laitteet alkoivat yleistyä Suomessa vähitellen noin vuoden 2007 jälkeen, kuvailee Pakarinen muutosta.\nIkkunat, kaakelit, laminaattilattia – entä puulattia?\nHöyryllä voi pestä kovat pinnat, kuten laminaattilattian, kaakelit, kaakeleiden saumat, laatat ja ikkunat. Lisäksi esimerkiksi keittotaso ja peilit puhdistuvat höyrylaitteella. Heti ei välttämättä tulisi ajatelleeksi, että höyryllä voi pestä myös tekstiilejä, kuten mattoja, vaatteita ja jopa viherkasveja.\n– Asiakkaitamme askarruttaa usein, voiko höyrypuhdistuslaitteella siivota puulattiaa. Umpinaisten puulattioidenkin siivous onnistuu höyryllä, mutta siivoojan kannattaa pitää huoli siitä, ettei pidä laitetta pitkää aikaa samalla paikalla ja ettei lattia jää kosteaksi. Vahatuille lattioille, nahalle ja sametille höyrypuhdistus ei kuitenkaan sovellu ja esimerkiksi huonekaluja puhdistaessa kannattaa höyrypuhdistusta kokeilla ensin huomaamattomaan paikkaan, jotta näkee, miten materiaali reagoi, Pakarinen neuvoo.\n– Höyryllä toimivan puhdistimen etuna on, että sillä on paineen ja lämpötilan ansiosta helppo puhdistaa siivouksen kannalta hankalat kohdat, kuten pienet kolot ja raot, hän jatkaa.\nNäin eri höyryllä puhdistavat laitteet toimivat\nHöyryllä puhdistavia laitteita on monenlaisia, kuten perinteinen höyrypesuri ja höyrymoppi. Laitteet ovat turvallisia ja nopeita ottaa käyttöön: laitteeseen lisätään vesi, ja kun se on kuumennut, siivouksen voi aloittaa. Laitteiden hintahaarukka on noin 55–200 euroa.\n– Höyrypesurin ja -mopin yksi suurimmista eroista liittyy niiden käyttötarkoitukseen. Esimerkiksi osa höyrymopeista soveltuu vain lattioiden puhdistukseen, mutta toisiin malleihin on saatavissa lisäosia, jolloin ne toimivat kuin perinteiset höyrypesurit, eli niillä peseytyy kaikki veneestä ikkunoihin, Pakarinen neuvoo.\nHöyrymopit on suunniteltu lattioiden puhdistamiseen ja höyrymäärää voi säädellä lattiatyypin mukaan. Siinä missä perinteinen moppaus jättää lattian märäksi, esimerkiksi Shark-höyrymopissa vesihöyry pysyy kokoajan sopivan kuumana, jonka johdosta lattia ei jää höyrystä märäksi. Eri höyrymoppimalleihin on saatavilla lisäosia. Niiden johdosta toisilla höyrymopeilla voi pestä esimerkiksi ikkunoita.\nPerinteisellä höyrypesurilla voi pestä muun muassa lattiat, kaakelit, peilit, ikkunat, huonekalut, pehmolelut ja vaikka auton sisätilat. Sitä ei kuitenkaan suositella puulattioille tai laminaatille.\n– Höyrypuhdistuslaitteiden hankintaa pohtivan onkin hyvä miettiä, mihin käyttötarkoitukseen hän on hankkimassa laitetta. Lisälaitteilla tuotteet monipuolistuvat. Höyrypuhdistuslaitteen hankinnan myötä monet siivousvälineet, kuten rätit, ämpärit ja puhdistusaineet, muuttuvat usein tarpeettomiksi.\nViisi arjen ekotekoa kevätsiivoukseen\nSiivoa höyryllä: Kemikaaleja voi välttää siivoamalla höyryllä puhdistavilla laitteilla. Höyryllä puhdistuu kodin kovat pinnat, kuten laatat ja kaakelit, keittotaso ja peili. Höyryllä voi pestä myös tekstiilejä, kuten mattoja, vaatteita ja jopa viherkasveja. Höyrypuhdistus sopii myös puupinnoille.\nPuhdista ruoalla: sitruuna, sooda ja etikka soveltuvat hyvin siivouksen. Esimerkiksi ruokasoodalla pääsee eroon ruoka-astioiden tummentumista, kuten kahvitahroista, hankaamalla ruokasoodasta ja vedestä tehtyä tahnaa hellästi astioiden tummentuneisiin kohtiin.\nKäytä mikrokuituliinoja: Mikrokuituliinoilla siivotessasi et tarvitse välttämättä siivousaineita.\nValitse ympäristöystävällinen puhdistusaine: Usein siivouksessa käytettävissä aineista on olemassa myös ympäristöystävällinen vaihtoehto. Esimerkiksi Joutsenmerkki takaa, että tuotteen tai palvelun ympäristövaikutuksista on tehty perusteellinen arvio ja asiantuntijat ovat tarkastaneet myös laatu- ja terveysvaikutukset.\nSiivoa riittävän usein: Näin estät lian pinttymisen ja puhdistukseen ei kulu paljon aikaa tai puhdistusaineita.\nGigantti Oy on Suomen suurin kodinkoneiden ja -elektroniikan jälleenmyyjä. Gigantilla on 38 myymälää ympäri Suomea aina Tammisaaresta Rovaniemelle. Yrityksen palveluksessa työskentelee yli 1 000 henkilöä myymälöissä, yritysmyynnissä, verkkokaupassa sekä asiakaspalvelussa. Yrityksen tavoitteena on tarjota asiakkailleen edullisimmat hinnat ja asiantuntevaa palvelua kautta maan. Gigantti on osa Norjassa toimivaa Elkjøp-konsernia, joka kuuluu englantilaisen kodinelektroniikkajätin, Dixons Carphone plc:n, omistukseen.\nhöyrypesuri kevätsiivous siivota siivous


REACT-EU -rahoitusta haettavana Pohjois-Karjalassa - Hakuajat - Rakennerahasto\nREACT-EU -rahoitusta haettavana Pohjois-Karjalassa\nREACT-EU -väline on osa Euroopan Unionin Covid19-pandemian johdosta toteuttamia toimia ja se tuo lisärahoitusta käynnissä olevaan Kestävää kasvua ja työtä 2014–2020-rakennerahasto-ohjelmaan koronakriisin aiheuttamiin haasteisiin. Tuella vahvistetaan alueiden kriisinhallintavalmiuksia, autetaan taloutta ja yhteiskuntaa selviämään tilanteesta ja valmistellaan pohjaa talouden nopealle elpymiselle.\nREACT-EU -lisärahoituksen käytölle avataan Euroopan aluekehitysrahastoa (EAKR) ja Euroopan sosiaalirahastoa (ESR) koskeva haku ajalle 26.2.–16.4.2021 rakennerahasto-ohjelman toimintalinjoihin 8 (EAKR) ja 9 (ESR): Ohjelmanmuutosasiakirja (pdf).\nHankkeiden tulee toteuttaa rakennerahasto-ohjelman tavoitteita, POKAT 2021 Pohjois-Karjalan maakuntaohjelmaa (http://pohjois-karjala.fi/pokat2021) ja Pohjois-Karjalan selviytymissuunnitelmaa (Pohjois-Karjalan selviytymissuunnitelma koronatilanteesta.pdf).\nREACT-EU -lisämäärärahojen myöntämisen ehtona on, että valtioneuvosto hyväksyy ohjelmanmuutoksen. Lisäksi ehtona on, että eduskunta hyväksyy REACT-EU -rahoituksen vuoden 2021 lisätalousarvioon ja valtioneuvosto tekee päätöksen varojen jakamisesta alueille.\nPohjois-Karjalassa on käynnissä myös jatkuva haku EAKR- ja ESR-hankkeille: Hakukuulutus.\nHankkeen valmisteluvaiheessa tulee olla yhteydessä rahoittajien asiantuntijoihin.\nPohjois-Karjalan maakuntaliiton EAKR-rahoitus kohdistuu TKI-toiminnan uusien toimintatapojen kokeiluun ja käyttöönottoon, tavoitteena hyödyntää koronakriisin aikana havaittuja mahdollisuuksia ja markkinamurrosta. Erityisinä näkökulmina ovat digitalisaatio ja hiilineutraalit ratkaisut. Rahoitusta myönnettäessä kiinnitetään huomiota hankkeiden toteutusvalmiuteen sekä vaikuttavuuteen koronakriisistä toipumisen tukena.\nRahoitettavissa hankkeissa toteutetaan erityisesti seuraavia toimenpiteitä:\nEdistetään vihreään kasvuun, luonnonvarojen kestävään käyttöön sekä kestävään teknologiaan ja kiertotalouteen liittyvää elinkeino- ja osaamislähtöistä TKI-toimintaa.\nKehitetään välineitä ja työkaluja julkisten hankintojen hyödyntämiseksi uuden liiketoiminnan luomisessa ja innovaatioiden kaupallistamisessa.\nKehitetään elinkaariajatteluun ja systeemiseen muutokseen liittyvää TKI- ja liiketoimintaa.\nTuetaan kestävien liikennejärjestelmien ja liikkumisen digitalisaation kehittämistä.\nELY-keskuksen ESR-rahoitus suunnataan hankkeisiin, joilla tuetaan ihmisten muutosta kohti parempaa osaamista, osallisuutta ja työllisyyttä. Digitaalisuus on keskeisin elpymishankkeissa hyödynnettävä apuväline. Yritysten muutoskyvykkyyden edistämisessä on tärkeää huomioida kehitettävien palvelujen yrityskohtaisuus ja yritysten yhteinen kehittymispotentiaali. Hankkeiden tulee edistää useamman yrityksen tai yritysryhmän kehittymistä.\nHankkeiden valinnassa painotetaan toimenpiteitä, jotka kohdentuvat koronaepidemiasta eniten kärsineisiin ihmisiin ja yrityksiin ja jotka edistävät\nDigitaalisia taitoja työmarkkina-aseman parantamiseksi, yhteiskunnan toimintaan osallistumisen sekä hyvinvoinnin parantamiseksi nuorilla ja työikäisillä\nTyöhyvinvoinnin ja/tai työn tuottavuutta koronapandemiasta aiheutuneesta kriisistä selviytymiseksi\nYritysten vihreää siirtymää ja innovointia\nTukitaso on pääsääntöisesti EAKR-kehittämishankkeissa 80 %, investointihankkeissa 70 % ja ESR-hankkeissa 80 %.\nEAKR: Käytössä ovat flat rate 24 % ja 15 % kustannusmallit. Muut kustannusmallit (lump sum ja tosiasiallisesti aiheutuneet kustannukset) eivät ole käytössä.\nESR: Käytössä ovat flat rate 17 % ja 15 % kustannusmallit. Kertakorvaus (lump sum) ja flat rate 40 % kustannusmallit eivät ole käytössä.\nKehittämis- ja investointihakemusten käsittely kestää noin kaksi-kolme kuukautta hakemuksen jättämisestä. Käsittelyaikaan vaikuttaa hakemuksen laatu (kuten esimerkiksi toimenpiteiden kuvaus ja yhteistyökumppaneiden sitoumukset).\nRahoituspäätöksiä voidaan tehdä sen jälkeen, kun valtioneuvosto on hyväksynyt ohjelmanmuutoksen ja rahoitus on lisätalousarviossa varmistunut, arviolta kesäkuussa 2021.\nHakemukset pyydetään jättämään viimeistään 16.4.2021 sähköisesti EURA2014-järjestelmässä.\nSeuraava mahdollinen REACT-EU -haku järjestetään alkusyksystä riippuen jäljellä olevista määrärahoista.\nELY-keskuksen yritysrahoitus: Lisärahoitusta haettavissa yritystukiin osana REACT-EU -toimenpiteitä.\nRakennerahasto-ohjelman yleiset ja erityistavoitekohtaiset valintaperusteet vaikuttavat hankkeiden arviointiin. REACT-EU -tuen erityiset valintaperusteet löytyvät täältä.\nHakemusten laatuun kiinnitetään erityistä huomiota. Hakemuksen sisältö tulee olla napakka ja konkreettisesti kuvattu. Hyvin valmistellussa hakemuksessa hakija osoittaa selkeästi hankkeen tarpeen ja hankkeen konkreettiset vaikutukset kehittämiskohteeseen tai kohderyhmään. Kohderyhmän osalta on tärkeää esittää selkeästi muutos, jota henkilön toimintakyvyssä tai osaamisessa tavoitellaan.\nEURA 2014:n sähköisiin asiointipalveluihin kirjaudutaan Suomi.fi-tunnistuksen kautta joko pankkitunnuksilla, mobiilivarmenteella tai varmennekortilla. Lisätietoa osoitteessa https://www.rakennerahastot.fi/ kohdassa "Sähköinen asiointi".\nHankkeen valmisteluvaiheessa hakijoiden tulee olla yhteydessä rahoittajien asiantuntijoihin ja tutustua toteutettuun hanketoimintaan (Ohjelmakauden 2014−2020 tietopalvelu).\nKauppakatu 40 B (PL 69), 29.3. lähtien Torikatu 36, 80100 Joensuu\nREACT-EU: Ohjelmanmuutosasiakirja (pdf)\nPohjois-Karjalan selviytymissuunnitelma koronatilanteesta (pdf)


Pikku Kepponen: 2013 muistoja kuukausittain\nLähettänyt Rva Kepponen klo 12.41\nPere 31. joulukuuta 2013 klo 12.56\nVau, mikä vuosi! Huikeasti myös reissuja koti- ja ulkomailla!!\nIhana tuo "parasta tässä kuussa" -osio, sekä sinun että poikien puolelta. En muista, milloin tarkalleen aloin seurata blogiasi säännöllisesti (taisi olla joskus loppukesästä / alkusyksystä), mutta mulle sun blogin kohokohdat ovat olleet Etelä-Afrikka -jutut, maitotölkkitalo (se Sauronin silmä...) ja lapsisynttäriahdistus-postaus (koska lopulta kuitenkin kaikki meni niin hyvin). Mahtava vuosi, mahtava blogi, jatka samaan malliin tulevanakin vuonna! Hyvää uutta vuotta 2014 koko perheelle!\nTaru 31. joulukuuta 2013 klo 14.46\nIhanaa uutta vuotta sinulle Kepponen, tämä vuosi on ollut myös varsin mielenkiintoinen itse kullekin, hyvissä fiiliksissä täällä ollaan niin kuin sinä.\nPs Ihanat kuvat!!\nRva Kepponen 31. joulukuuta 2013 klo 14.50\nKiitos Terhi kauniista sanoistasi. Minusta on puolestani ollut ihana seurata elämääsi siellä kaukana. Hyvää vuotta 2014 sinne kauas.\nEnsi vuonna yritetään ottaa vähän rennommin menemisen suhteen, jotta aikaa jäisi omiin harrastuksiin. Viime kesänä Helsingin nähtävyydet saivat poikien keskuudessa erinomaisen vastaanoton. Ensi vuodelle onkin harkinnassa sarja kuukauden retki pääkaupunkiseudulla :)\nRva Kepponen 31. joulukuuta 2013 klo 14.56\nKiva kuulla, että fiilikset ovat sielläkin hyvät. Toivottavasti jatkuvat vähintään samalla tasolla ensi vuonna!\nMiima 1. tammikuuta 2014 klo 11.43\nOnpas teillä ollut tapahtumarikas vuosi! :) Mukavaa uutukaista vuotta myöskin!\nLeonida 1. tammikuuta 2014 klo 12.22\nTeillä on ollut hyvä vuosi! Kiva lisä tarinassa lukuisat kuvat, jotka maalasivat minulle kuvan iloisesta, mielenkiintoisesta ja tapahtumarikkaasta vuodestanne.\nMahtavan hyvää uutta vuotta ja rentoa menoa vuodelle 2014, ystäväin!\nRva Kepponen 1. tammikuuta 2014 klo 13.18\nKiitos ja hyvää vuotta 2014 sinulle ja perheellesi!\nVuosi oli oikein hyvvä, joskin sellainen turboahdettu malli :)\nHyvää vuotta 2014 sinnekin päin!\nHaltiakummi 1. tammikuuta 2014 klo 15.10\nOnpas teillä ollut kyllä ihan mahtava ja täyteläinen vuosi 2013! :) Meitsi tässä sohvannurkassa villasukat jalassa ihastelee blogikierroksellaan ihmisten vuosi koosteita. Omani 2013 saikin jo mennä, enkä taida edes muistaa tämän onnettoman muistini kanssa mitä kaikkea siihen kuului, vain hyvä hetket ja ihmiset nousevat näin pikasesti mieleen, ja hyvä niin! <3\nJahka kotiudutte reissuista, niin voitais yrittää synkronoida monen naisen askartelukalentereita, ja pyrkiä näkyilemään :) Mulla ois kauhea hinku eri maiden keittiöille, ja ois ihana nähdä teitä vaikkapa espanjalaisen, lähi-idän tai oikein huolella jenkkiläisen keittiön hengessä. Onhan näitä monia kokeiltavaksi :)\nHyvää tätä vuotta Kepposka ja koko Kepposela! :)\nRva Kepponen 1. tammikuuta 2014 klo 17.30\nSullehan on sitten jäänyt vuodesta parhaat jutut mieleen - hyvä niin. Itse tykkään kuvata ja kirjoitella noita ihan arkisiakin juttuja mieleen, koska muuten ne unohtuvat niin nopeasti.\nOlisi ihana nähdä porukalla ja askarrella! Mulla jo melkein kuola valuu ruokaehdotuksitasi :)\nOdotan kovasti lomaa. Enää kaksi työpäivää. Tosin sitten onkin edessä pieni pakkaushaaste kodissa joka on remontin kourissa ja kesävaatteet vielä teillä tietämättömillä. Itsekseni hymyilin, että onhan sekin kokemus lähteä matkaan hiukan rakennuspölyisillä releillä ;)\nSara S. 2. tammikuuta 2014 klo 9.58\nVauhdikas vuosi koko perhellä :) Hyvää uutta vuotta !\nRva Kepponen 2. tammikuuta 2014 klo 10.28\nKiitos ja hyvää vuotta 2014 sinulle ja perheellesi.\nHaveaniceday1 2. tammikuuta 2014 klo 11.31\nTaas mun kommentit ovat kadonneet avaruuteen, mutta uudellleen siis: ihana vuosikatsaus usean kuvan kera ja toivottavasti remontti menee mahdollisimman nopeasti ja kivuttomasti ohi.\nOnnea teidän perheelle vuoteen 2014\nRva Kepponen 2. tammikuuta 2014 klo 12.23\nKiitos ja hyvää vuotta 2014 sinne päin :)\nCiacy 2. tammikuuta 2014 klo 12.29\nOnpas teillà mahtunutkin paljon vuoteen..ja ihania juttuja! Kiva ettà edes jollain oli hyvà vuosi 2013...mulla se oli aika kamala, vaikka tottakai aina hyvààkin mahtuu :D Sa oot matkustellut tooooosi paljon!!! (katsoin alempiakin postauksia) Kunpa minàkin...nykyààn kun nuo lomat tahtoo suuntaavaan vain sinne suomeen, eh.\nRva Kepponen 2. tammikuuta 2014 klo 18.39\nToivottavasti vuosi 2014 on sinulle mennyttä vuotta parempi. Minä toivon hiukan rauhallisempaa vuotta. Tosin alku ei ainakaan lupaa hyvää: ollaan vesivahinko remontin kourissa, eletään kahden kassin kanssa ja kohta yritetään pakata remonttipölyisiä kesävaatteita :)\nMatkoja kertyi vuonna 2013 aika määrä, edellisen kerran saman verran varmaan 2000-luvun alussa. Kahden kotimaan asukkailla Se tuppaa menemään niin, että lomamatkat suuntautuu siihen maahan, jossa ei asu.


Kirjoittanut SariW klo 22.35 18 kommenttia:\nKirjoittanut SariW klo 12.07 27 kommenttia:\nKirjoittanut SariW klo 11.05 16 kommenttia:\nKirjoittanut SariW klo 11.23 16 kommenttia:\nTunnisteet: kuun vaiheet, kuupuutarhuri\nKirjoittanut SariW klo 14.58 20 kommenttia:\nKirjoittanut SariW klo 11.23 17 kommenttia:\nKirjoittanut SariW klo 9.35 20 kommenttia:\nKyllä isot puut ovat kauniita, myös näin talvella. Keskellä kuvaa on erilaisia kuusia. Yksi näyttää olevan monilatvainen tai nyt jo voisi sanoa, että monirunkoinen.\nAukealla paikalla vaahterasta kasvaa todella kauniin muotoinen puu. Tämä vaahtera ei ole korkea eikä runko kovin paksu, koska sen kasvupaikka näyttää olevan hyvin hankala. Juurille on vähän multaa, taitaa suurin osa juurista olla teiden sorastuksissa...\nTässä kuvassa on ehkä leppiä tai haapoja, tai kumpiakin. En käynyt lähempää katsomassa. Pidän paljon tästä ryhmästä. Se on kaunis.\nLöydätkö tästä tammen ? No, se on tietenkin tuo, jolla on pitkät oksat melkein vaakatasossa. Tämä yksilö on hyvin leveä ja korkea, niin korkea ettei mahtunut kuvaan tämän enempää 😊\nIsot puut ovat upeita maisemassa. Onnellisia ne, joiden pihalla sellainen kasvaa. Tosin, vaatii usein vähän isomman pihan.\nKirjoittanut SariW klo 16.34 17 kommenttia:\nKirjoittanut SariW klo 16.48 16 kommenttia:\nKirjoittanut SariW klo 11.03 17 kommenttia:\nKirjoittanut SariW klo 10.50 31 kommenttia:


Metsään ja omaan lähiympäristöön voi tutustua monella tavalla aistien avulla. Sieltä löytää paljon hajuja, makuja, muotoja ja ääniä! Lähde kokeilemaan taitojasi esimerkiksi tunnusteluradalle. Tämän tehtävän voi tehdä porukalla 4H-kerhossa.\nTehtävä suoritetaan niin, että polun tekee joko ohjaaja tai jotkut kerholaisista. Rastikohtien välimatka voi olla esimerkiksi parikymmentä metriä. Etenemisvauhti retkellä saa olla rauhallinen, jotta kaikki ehtivät keskittyä kunnolla tehtävien tekemiseen. Muistiinpanot tehdään aistiradan aikana.\nValitse alue, jossa tehtävät on helppo suorittaa, esim. tunnusteluradalle pitää olla melko tasainen maasto.\n1. Ensimmäinen rasti: Sido paksu naru kahden puun välille noin puolen metrin korkeudelle maasta tai kolmen puun välille L-kirjaimen muotoon. Sido tämän jälkeen narun pätkät esim. metrin välein kiinni paksuun naruun niin, että narujen alapäät saa sidottua johonkin maassa olevaan kasviin tms. Valitse tunnistettavat kasvit/kävyt yms. ja sido naru niihin kiinni. Voit käyttää kasvien lisäksi lelua tai muita esineitä. Näin saat tunnusteluradasta hauskemman!\nTehtävän kulku: Ppastaja sitoo sokkokävelijän silmät liinalla ja taluttaa hänet radan alusta loppuun niin, että sokkokävelijä etenee narusta kiinni pitäen. Kun ensimmäinen solmukohta tulee vastaan, sokkokävelijä lähtee tunnustelemaan narunpätkää alaspäin siihen saakka, kunnes vastaan tulee naruun sidottu kasvi tms. Sokkokävelijä kertoo sitten opastajalle, mikä kasvi hänen mielestään on kyseessä, ja opastaja kirjoittaa sen tehtäväpaperille.\n2. Toinen rasti: Etsi haistelutehtävään tuoksuvia kasveja ja murskaa niitä hieman käsissäsi. Laita ne sitten pieniin purkkeihin ja aseta purkit esim. kiven tai kannon päälle.\nTehtävän kulku: Kun haistelija tulee tämän tehtävän kohdalle, opastaja raottaa hieman purkin kantta hänen nenänsä alla, mutta ei näytä purkin sisältöä. Haistelija kirjoittaa arvaamansa tai tunnistamansa tuoksut muistiin.\n3. Kolmas rasti: Laita eri marja- tai mehulajit omiin astioihinsa. Voit myös sekoittaa eri mehuja keskenään tehtävän vaikeuttamiseksi. Jos käytät marjoja, maistelija suorittaa tehtävän silmät sidottuina tai suljettuina.\nTehtävän kulku: Opastaja voi tehdä marjamehut kannuihin ja kaataa niistä jokaiselle muovimukiin pienen makunäytteen. Maistelujen välillä maistelija voi juoda hieman vettä, jotta hän erottaa eri maut toisistaan.\n4. Neljäs rasti: Kasvialuerajaus sinun kannattaa tehdä paikalle, jossa on mahdollisimman paljon eri kasvilajeja. Tehtävässä on tarkoitus havainnoida, mitä kasveja on rajatun alueen sisällä eniten ja mitä vähiten.\nTehtävän kulku: Tässä tehtävässä pohditaan kasvien kilpailua elintilasta. Kerholaisten tulee narulla tai oksilla rajatun alueen kohdalla miettiä, minkälaiset kasvit viihtyvät kyseisellä maaperällä ja miksi. Tärkeintä ei ole lajien tunnistus, vaan tietää esim. mihin ryhmään ne kuuluvat (varpuihin, ruohoihin, kukkakasveihin vai sammalkasveihin). Kerholaisten tulee tutkia, minkä kasviryhmän lajeja kasvaa runsaimmin rajatun alueen sisällä.\n5. Viides rasti: Viimeisenä tehtävänä on lintujen äänten tunnistus tai mielikuvituslinnun piirtäminen äänen perusteella. Nauhoita viisi tutun linnun ääntä (mukana voi tietysti olla myös outoja ääniä) tai lataa linnun laulua netistä. Varaa rastille kynien ja paperin lisäksi piirustusalustoja.\nTehtävän kulku: Kuuntelija yrittää tunnistaa lintuja äänen perusteella. Suoritus on hyväksytty myös, jos kuuntelija keksii kokonaan uuden lintulajin ja piirtää sen paperille ja keksii sille nimen. Tämä tehtävä voidaan tarvittaessa suorittaa myös sisätiloissa. Jos luonnosta kuuluu linnunlaulua, voi kuuntelija kuunnella myös sitä ja arvailla lajia.\nMitä esineitä tunnistit tunnusteluradalla? Luettele.\nMitkä tuoksut tunnistit haistelutehtävässä? Luettele.\nMikä marjamehu/marjat maistuivat parhaalle?\nLuettele mitä kasveja tunnistit rajatulla alueella?\nTunnistitko yhtään visertäjää vai keksitkö kuuntelutehtävässä ihan oman lintulajin?


Takuuehdot - Colo Bicycles\nColo 2S 2-vaihteinen\nTietoa Colo Pyöristä\nKaikilla Colo polkupyörien rungoilla ja haarukoilla on 4 vuoden takuu pyörän ostopäivästä alkaen. Annamme myös kaikille Colo polkupyörien ei-kuluville osille vuoden takuun valmistevikoja vastaan. Ei kuluviin osiin kuuluvat vanteet, jarrut, jarrukahvat, kampisarjat, ohjaustangot, satulatolpat ja stemmit. Kuluvat osat, kuten renkaat, sisäkumit, ketjut, jarrupalat, satulanahat ja gripit eivät kuulu takuun piiriin.\nPolkupyörät, yksittäiset osat tai oheistarvikkeet, joita ei myydä Colo Bicycles tuotemerkin alla, eivät kuulu takuumme piiriin. Tarkista merkkikohtaiset takuut kyseisen valmistajan verkkosivuilta.\nMateriaalien väsymisestä aiheutuva ruostuminen, jota voidaan pitää normaalina hajoamisena ja on hyvinkin riippuvainen siitä miten pyörästä pidetään huolta ja miten sitä säilytetään, ei kuulu takuun piiriin. Takuun piiriin ei kuulu iskuista aiheutuneet naarmut, lohkeamat tai lommot maalipinnassa tai pyörän eri komponenteissa. Takuun piiriin ei myöskään kuulu normaalista käytöstä tai liiallisesta, suoralle auringonvalolle altistumisesta aiheutuneet kosmeettiset vauriot. Myöskään pyörät joita on modifioitu tai muilla tavoin muutettu alkuperäisestä, eivät täytä takuuehtoja.\nTakuu on voimassa ainoastaan alkuperäisen ostajan kohdalla ja takuuehtojen täyttymiseksi, tälle saatetaan pyytä todisteita (kuitti). Takuumme koskee ainoastaan yksittäisiä osia ja komponentteja, eikä näin ollen korvaa kyseisten osien vaihdosta aiheutuvia työkustannuksia. Takuumme koskee ainoastaan niitä osia, jotka ovat hajonneet ja nämä kyseiset osat nähdään itsenäisinä osina, tarkoittaen sitä, että takuunalaisen osan rikkoutuessa emme lähetä asiakkaalle korvaavaa polkupyörää, vaan ainoastaan uuden korvaavan osan rikkoutuneen tai viallisen osan tilalle. Takuumme ei korvaa osia tai komponentteja, joiden vahingoittuminen on aiheutunut väärinkäytöksistä, huonosta kohtelusta, huolimattomuudesta, laiminlyönneistä, onnettomuudesta tai normaalista käytöstä aiheutuvasta kulumisesta.\nJos sinulla on ongelmia Colo polkupyöräsi, tai sen takuunalaisten osien ja komponentiien kanssa, pyydämme sinua ottamaan yhteyttä sähköpostitse osoitteeseen takuut@colobicycles.fi. Pyydämme sinua toimittamaan takuuasioissa yhteydenottosi liitteenä yksityiskohtaisen kuvauksen ongelmasta ja kuvat viallisesta tai hajonneesta osasta tai komponentista. Arvioituamme ilmoitetun ongelman/vahingon, lähetämme korvaavat osat sinulle veloituksetta postissa. Joissakin tapauksissa sinun tulee lähettää vialliset osat meille postissa, ennen kuin voimme lähettää uudet korvaavat osat sinulle. Takuun alaisissa lähetyksissä Colo Bicycles vastaa aina kaikista lähetyskuluista.